Özünlə apar

"Özünlə apar" (בעברית: "קחי אותי איתך") הוא סינגל של הזמר האזרי פאחרי בהשתתפות אילקין דובלטוב. את השיר הוציאה ב-15 במרץ 2024 לאור חברת התקליטים ביט מיוזיק. הוא ייצג את אזרבייג'ן באירוויזיון 2024, שהתקיים במאלמה שבשוודיה.

== רקע וניתוח מוזיקלי ==
"Özünlə apar" נכתב על ידי פאחרי, אדגר רבין, חסן חאיידר, מדו סליקח ומילה מיילס. הוא כולל קטעי שירה מסורתיים מפי דובלטוב.<ref></ref> הוא מושר באנגלית ובאזרית – שיר האירוויזיון הראשון של אזרבייג'ן שכולל את שפת המדינה.<ref></ref> במרכז מילות השיר עומדים המאבקים והמסע האישי של פאחרי לעבר אהבה עצמית ושלווה פנימית. קייטי וילסון מאתר Wiwibloggs הצהירה כי "Özünlə apar" הוקדש לבת-זוגו של פאחרי.<ref></ref>

ב-7 במרץ 2024 נחשף כי פאחרי נבחר לייצג את אזרבייג'ן באירוויזיון 2024.<ref name=":111"></ref> מאוחר יותר נודע כי דובלטוב הצטרף אליו. ב-15 במרץ יצא השיר לאור בערוץ היוטיוב הרשמי של תחרות הזמר של האירוויזיון. למחרת פורסם גם בשירותי הסטרימינג.

== תחרות הזמר של האירוויזיון ==

=== לפני האירוויזיון ===
ב-14 ביולי 2023 אישר תאגיד השידור האזרי, İctimai Television (İTV), את השתתפותה של אזרבייג'ן באירוויזיון 2024. İTV פתח את תקופת הגשת המועמדויות לייצוג המדינה באירוויזיון מיד לאחר מכן. תאריך סגירת ההרשמה נקבע ל-30 בספטמבר 2023.<ref></ref><ref></ref><ref></ref> ב-20 באוקטובר נבחרו שישה עשר אמנים שעברו לשלבי האודישן, שנערכו ב-29 באוקטובר בבאקו. אחד מהמשתתפים נאלץ להסיר את מועמדותו מסיבות לא ידועות. ב-6 בנובמבר הוכרז על ששת המתחרים שעלו לשלב הסינון האחרון.<ref name="six"></ref> זהות הנציג נבחרה לאחר התייעצות עם קבוצות מיקוד של מעריצי האירוויזיון, עיתונאים ואנשים ידועי-שם בתעשיית המוזיקה הלאומית.<ref></ref> ב-7 במרץ 2024 הוכרז כי פאחרי נבחר לייצג את המדינה באירוויזיון 2024 עם השיר "Özünlə apar",<ref></ref> שיצא לאור ב-15 במרץ.<ref name=":0"></ref> אל פאחרי הצטרף אילקין דובלטוב, שביצע בית אחד בשיר בסגנון אזרי מסורתי.<ref name="release"></ref><ref></ref>

=== באירוויזיון ===
פאחרי ואילקין דולבטוב בעת ביצוע השיר בחזרה הגנרלית של חצי הגמר הראשון של אירוויזיון 2024.
פאחרי ודובלטוב מבצעים את שירם כשהם עומדים על פסל ידיים בצבע שחור בעת החזרה הגנרלית לחצי הגמר הראשון של אירוויזיון 2024.
אזרבייג'ן שובצה לחלקו השני של חצי הגמר הראשון, שהתקיים ב-7 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אזרבייגקן הופיעה כמדינה ה-12, לפני אוסטרליה ואחרי מולדובה.

הופעתה של אזרבייג'ן מתחילה בצילום של פאחרי מבצע את מילות השיר, כשמאחוריו מוקרנת דמות אדם בצבע כסף, המזיזה את שני ידיה בהתאם לקצב. פאחרי עומד במרכז הבמה כשהוא לבוש בחליפה בצבעי שחור וכסף. בפזמון הדמות המוקרנת על המסך מתחילה לזהור מעט בצבעים כחול וסגול. כשמגיע חלקו של דובלטוב עוברת המצלמה לעברו. הוא עומד מימין לפאחרי, כשהוא לבוש בחליפה בסגנון דומה. עם התקדמות השיר זז פאחרי מעט לצד השמאלי של הבמה, על מנת לאפשר את העלאת פסל הידיים השחורות למרכז. לאחר מכן שניהם שבים לעבר הפסל, ומבצעים את החלק הנותר של השיר. ההופעה מסתיימת כשפאחרי ודובלטוב עומדים גב אל גב במרכז הפסל.<ref></ref> בסוף המופע הוכרז כי אזרבייג'ן סיימה את הערב בין חמש המדינות, שכשלו בניסיון להעפיל לשלב הגמר. מאוחר יותר התברר כי היא דורגה במקום ה-14 עם 11 נקודות.

== וידאו קליפ וקידום ==
ב-27 באפריל 2024 פורסם הווידאו קליפ הרשמי של "Özünlə apar", שבוים על ידי טימו. הוא צולם בעיירה גובוסטן.<ref></ref><ref></ref> על מנת לקדם את השיר לקראת האירוויזיון יצאה ב-17 באפריל גרסת רמיקס לשיר.<ref></ref>

== ביקורות ==
"Özünlə apar" קיבל ביקורות מעורבות. באתר Wiwibloggs, המכיל מספר ביקורות שונות, צבר השיר דירוג ממוצע של 5.33/10 – המקום ה-31 מתוך 37 שירי אירוויזיון 2024 בטבלת הדירוג הכללית של האתר.<ref name=":1"></ref><ref></ref> דורון להב מ-ESC Beat מיקם את השיר אותו הדבר.<ref></ref> לעומת זאת, ג'ון אובריאן מ-Vulture דירג אותו במקום העשירי מתוך 37 שירי אירוויזיון 2024, ושיבח את הצמד את יכולות הווקאלית.<ref></ref><ref></ref>

== רשימת השמעה ==
הורדה דיגיטלית/סטרימינג<ref name=":2"></ref>
# "" – 3:02
הורדה דיגיטלית/סטרימינג – גרסת רמיקס<ref name=":3"></ref>
# "" (רמיקס) – 2:53

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך
! scope="col" | פורמט
! scope="col" | גרסה
! scope="col" | חברת תקליטים
! scope="col" | הערות
|-
! scope="row" rowspan="2" | עולם
| 15 במרץ 2024
| rowspan="2" | הורדה דיגיטלית הזרמת מוזיקה
| סינגל
| rowspan="2" | ביט מיוזיק
| 
|-
| 17 באפריל 2024
| רמיקס
| 
|}

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי אזרבייג'ן באירוויזיון
קטגוריה:שירים באנגלית